EkBass/fiwiki-20250220-pages-articles huggingface dataset:
Meg Ryan

Meg Ryan (synt. Margaret Mary Emily Hyra, s. 19. marraskuuta 1961 Fairfield, Connecticut, Yhdysvallat) on yhdysvaltalainen näyttelijä, joka tunnetaan rooleistaan varsinkin monissa romanttisissa komedioissa. Hänen tunnetuimpia elokuviaan ovat Kun Harry tapasi Sallyn (1989) ja Uneton Seattlessa (1993). == Yksityiselämä == Ryan oli naimisissa näyttelijä Dennis Quaidin kanssa 1991–2001. Heillä on vuonna 1992 syntynyt poika Jack Quaid, joka on myös näyttelijä. Ryan adoptoi toisen lapsensa Daisy-tyttären Kiinasta vuonna 2006. == Filmografia == Elokuvat Elokuvat Elokuvat Elokuvat Vuosi Suomenkielinen nimi Alkuperäinen nimi Rooli 1981 Rikas ja kuuluisa Rich and Famous Debby Blake 1983 Saatanan riivaama Amityville 3-D Lisa 1986 Top Gun – lentäjistä parhaat Top Gun Carole Bradshaw 1986 Aseistettu ja hirveen vaarallinen Armed and Dangerous Maggie Cavanaugh 1987 Promised Land Promised Land Beverly ”Bev” Sykes 1987 Pieni suuri seikkailu Innerspace Lydia Maxwell 1988 K.J.S. – kuollut jo saapuessaan D.O.A. Sydney Fuller 1988 Rikospaikkana Presidio The Presidio Donna Caldwell 1989 Kun Harry tapasi Sallyn When Harry Met Sally… Sally Albright 1990 Joe ja tulivuori Joe Versus the Volcano DeDe / Angelica ja Patricia Graynamore 1991 The Doors The Doors Pamela Courson 1992 Riitasointu Prelude to a Kiss Rita Boyle 1993 Tiet kohtaavat Flesh and Bone Kay Davies 1993 Uneton Seattlessa Sleepless in Seattle Annie Reed 1994 Kun mies löytää naisen When a Man Loves a Woman Alice Green 1994 Rakkauden yhtälö I.Q. Catherine Boyd 1995 Ranskalainen suudelma French Kiss Kate 1995 Kuningas, rakastajatar ja aisankannattaja Restoration Katharine 1996 Tulikokeessa Courage Under Fire Karen Walden 1997 Rakkauden koukussa Addicted to Love Maggie 1997 Anastasia Anastasia Anastasia Romanov (ääni) 1998 Enkelten kaupunki City of Angels tohtori Maggie Rice 1998 Eddien maailma Hurlyburly Bonnie 1998 Sinulle on postia You’ve Got Mail Kathleen Kelly 2000 Soitellaan Hanging Up Eve Mozell Marks 2000 Todistettavasti elossa Proof of Life Alice Bowman 2001 Kate & Leopold Kate & Leopold Kate McKay 2003 Kuka pelkää pimeää In the Cut Frannie Avery 2004 Kunniataistelu Against the Ropes Jackie Kallen 2006 In the Land of Women In the Land of Women Sarah Hardwicke 2008 Diili The Deal Deidre Heam 2008 Naiset The Women Mary Haines 2008 My Mom’s New Boyfriend My Mom’s New Boyfriend Martha Durand 2009 Rakas panttivankini Serious Moonlight Louise, ”Lou” 2016 Ithaca Ithaca Kate Macauley == Lähteet == Luokka:Yhdysvaltalaiset näyttelijät Luokka:Vuonna 1961 syntyneet Luokka:Elävät henkilöt Luokka:Seulonnan keskeiset artikkelit
David Cox

David Cox -nimisiä henkilöitä ovat olleet: * David Cox (1783–1859), englantilainen maisemamaalari * David Cox (1924–2022), englantilainen tilastotieteilijä.
Val-de-Marne

Val-de-Marne on Ranskan departementti numero 94. Se sijaitsee Pariisin kaakkoispuolella, Île-de-Francen alueella, ja kuuluu Pariisin esikaupunkialueeseen. Departementissa on 1 333 702 asukasta (2011) ja sen väestötiheys on 5 443 asukasta neliökilometrillä. Departementti on jaettu 47 kuntaan, joista väkiluvultaan suurimmat ovat Créteil, Vitry-sur-Seine ja Champigny-sur-Marne. Val-de-Marnen pääkaupunki on Créteil. Vuoteen 1968 asti Val-de-Marnen alueet kuuluivat suurelta osin entiseen Seinen departementiin. Orlyn lentoasema sijaitsee Val-de-Marnessa. == Katso myös == * Luettelo Val- de-Marnen kunnista == Lähteet == *
Ke

Ke tarkoittaa seuraavia: * kantaesitys, ke., taideteoksen ensimmäinen julkinen esitys * * .ke, Kenian Internet-maatunnus * * Keravan rautatieasema, liikennepaikkalyhenne Ke, rautatieasema Suomessa * keskiviikko, ke, viikonpäivä * * Ke-nimisiä henkilöitä: ** Ke Hua (1915–2019), kiinalainen diplomaatti.
Essonne

Essonne on Ranskan departementti numero 91, joka on saanut nimensä Essonne- joen mukaan. Se sijaitsee Pariisin eteläpuolella Île-de-Francen alueella, ja sen pohjoisosa kuuluu Pariisin esikaupunkialueeseen. Departementissa on 1 225 191 asukasta (2011) ja sen väestötiheys on 679,1 asukasta neliökilometrillä. Departementti on jaettu 196 kuntaan, ja sen pääkaupunki on Évry. Departementti perustettiin vuoden 1968 alussa, jolloin aikaisempi Seine-et-Oisen departementti lakkautettiin ja sen alueista muodostettiin kolme uutta departementtia: Essonne, Yvelines ja Val-d'Oise. Pohjoinen Essonne on osa suur-Pariisia, etelämpänä on myös maataloutta. ==Katso myös== * Luettelo Essonnen kunnista == Lähteet == == Aiheesta muualla == *
Kf

Kf tai KF tarkoittaa seuraavia: * * * Det Konservative Folkeparti, KF, tanskalainen puolue * Killing Floor, KF, Tripwire Interactiven tekemä survival horror -genreen kuuluva FPS-moninpeli * KF, kaliumfluoridin kemiallinen kaava * Konditionsfrämjandet, Kf, Suomen ruotsinkielinen kuntourheilujärjestö * Suomen Kenttäratsastusseura, KF, suomalainen urheiluseura. * Kooperativa Förbundet (KF), ruotsalainen osuuskauppajärjestö
Seine-et-Marne

Seine-et-Marne on Ranskan departementti numero 77. Se sijaitsee Pariisin itäpuolella Île-de-Francen alueella, ja sen länsiosa kuuluu Pariisin esikaupunkialueeseen. Departementissa on 1 338 427 asukasta (2011) ja sen väestötiheys on 226,3 asukasta neliökilometrillä. Departementti on jaettu 514 kuntaan, ja sen pääkaupunki on Melun. Seine-et-Marne on Île-de-Francen departementeista vähiten kaupungistunut: 60 prosenttia sen pinta-alasta on viljelysmaata, ja sen väestötiheys on alueen pienin. Se on myös pinta-alaltaan alueen ylivoimaisesti suurin departementti. Pariisin Disneyland sijaitsee Marne-la-Valléen esikaupungissa Seine-et-Marnessa. == Katso myös == * Luettelo Seine-et-Marnen kunnista == Lähteet == == Aiheesta muualla == *
Lagrangen indeksilause

Lagrangen indeksilause tai Lagrangen lause on ryhmäteorian perustulos, jonka perusteella äärellisen ryhmän aliryhmän kertaluku jakaa tasan ryhmän kertaluvun. Nimestä huolimatta on hyvin todennäköistä, että sen ensimmäiseksi todisti Évariste Galois.Rotman, Joseph J.: An Introduction to the Theory of Groups, 4th edition, sivu 26. Springer-Verlag New York, Inc. 1995 ==Lause== Olkoon G äärellinen ryhmä ja H ryhmän G aliryhmä. Tällöin kertaluku \left| H \right| jakaa tasan kertaluvun \left| G \right| ja : \left| G \right| = n \left| H \right| , missä luku n on aliryhmän H indeksi ryhmässä G. ==Todistus== Oletetaan, että G on äärellinen ryhmä ja H on ryhmän G aliryhmä, jonka indeksi ryhmässä G on n. Määritellään joukon relaatio ~: a ~ b jos ja vain jos :ab^{-1} \in H \ \forall \ a,b \in G . Kyseessä on ekvivalenssirelaatio, joten ryhmän G alkiot jakaantuvat keskenään pistevieraisiin ekvivalenssiluokkiin. Nämä ekvivalenssiluokat ovat nyt aliryhmän H määräämät vasemmat (tai oikeat) sivuluokat : aH = \\{ ah \ | \ h \in H \\} . Tunnetusti nyt :G = H \cup a_2 H \cup a_3 H \cup \ldots \cup a_n H \ , missä alkiot a_2, a_3, \ldots , a_n \in G \ ja kyseiset sivuluokat ovat keskenään pistevieraita. Koska jokaisessa sivuluokassa on yhtä monta alkiota pätee väite : \left| G \right| = n \left| H \right| , \ missä luku n oli aliryhmän H indeksi ryhmässä G. Lauseen toinen väite seuraa nyt suoraan kokonaislukujen jaollisuuden määritelmästä. ==Seurauksia== Lagrangen lauseen nojalla äärellisen ryhmän aliryhmien kertaluvut eivät voi olla mitä tahansa lukuja, vaan niiden täytyy rajoittua ryhmän kertaluvun jakajiin. Erityisenä seurauksena tämän perusteella ryhmän alkion g kertaluku, joka määritellään alkion g generoiman syklisen ryhmän kertaluvuksi, jakaa tasan koko ryhmän kertaluvun. Lagrangen lauseen käänteistulos ei päde yleisesti äärellisille ryhmille, sillä on olemassa ryhmiä, joilla ei ole kertalukua n olevia aliryhmiä, vaikka luku n jakaisikin ryhmän kertaluvun. Kertaluvultaan pienin esimerkki on alternoiva ryhmä A4. Se on kertalukua 12 oleva ryhmä, mutta sillä ei ole kertalukua 6 olevaa aliryhmää. Kuitenkin Lagrangen lauseen käänteistulos pätee esimerkiksi kaikille Abelin ryhmille. Lagrangen lauseen käänteistulokselle on useita kuuluisia heikennyksiä. Sylowin lauseet takaavat kertalukua pk olevan aliryhmän olemassaolon, mikäli p on alkuluku, k on luonnollinen luku ja luku pk jakaa äärellisen ryhmän kertaluvun. Hallin lauseet yleistävät Sylowin lauseita äärellisille ratkeaville ryhmille. == Lähteet == ==Kirjallisuutta== * Luokka:Ryhmäteoria Luokka:Matemaattiset teoreemat
Val-d’Oise

Val-d’Oise () on Ranskan departementti numero 95. Se sijaitsee Pariisin pohjoispuolella, Île-de-Francen alueella, ja sen keski- ja lounaisosat kuuluvat Pariisin esikaupunkialueeseen. Departementissa on 1 180 365 asukasta (2011) ja sen väestötiheys on 947,4 asukasta neliökilometrillä. Departementti on jaettu 185 kuntaan, ja sen pääkaupunki on Pontoise (Cergy-Pontoise). Charles de Gaullen kansainvälinen lentoasema sijaitsee Roissyssa Val-d’Oisen departementissa. == Katso myös == * Luettelo Val-d’Oisen kunnista == Lähteet == == Aiheesta muualla == * Departementin sivut * Kauppakamarin sivut * Vonews *
Ki

Ki tarkoittaa seuraavia: * * kaliumjodidi, molekyylikaava KI, kaliumin ja jodin yhdiste * Karoliininen instituutti, KI, lääketieteellinen yliopisto Solnassa, Ruotsissa * * ki, elämänvoima * Ki, Devin Townsend Projectin albumi * Kitai, japaniksi lentokone - käytetty konetyyppien lyhennöksenä * .ki, Kiribatin Internet-maatunnus * * * Ki (), saari Äänislahdessa Venäjällä * Empress Ki, eteläkorealainen televisiosarja * Ki, sumerilainen maan jumalatar * Klaksvíkar Ítróttarfelag, färsaarelainen jalkapalloseura *Ki, kibi, erityisesti tietotekniikassa käytettävä etuliite, jonka suuruus on 210. Esimerkiksi 2 KiB = 2 kibitavua = 2048 tavua ==Henkilöt== Ki on seuraavien henkilöiden nimi: * Ki Bo-bae (s. 1988), eteläkorealainen jousiampuja ja olympiavoittaja * Ki Daophet Niuhuang (1972–2020), laosilainen laulaja * Ki Hajar Dewantara (1889–1959), indonesialainen poliitikko. * Ki Hong Lee (s. 1986), hongkongilainen näyttelijä * Ki Sung-Yueng (s. 1989), eteläkorealainen jalkapalloilija.
Paistinpannu

Paistinpannu on ruoan paistamiseen, ruskistamiseen ja kuullottamiseen tarkoitettu laakea ruoanlaittoväline. Paistinpannu soveltuu myös haudutukseen, kun sen sen peittää kannella. Paistinpannun yläreunan halkaisija on tavallisesti noin 20–30 cm. Valmistusaineena voi olla muun muassa valurauta, teflonilla pinnoitettu teräs tai alumiini tai kupari. == Rakenne == === Materiaali ja ominaisuudet === Perinteinen paistinpannu on valettu valuraudasta, johon poltetaan rasvan avulla ruoan kiinni tarttumista ehkäisevä ohut tumma hiilikerros. Oikein käytetty valurautapannu on ikuinen ja sen paisto-ominaisuudet paranevat käytön myötä, koska paistorasva huoltaa ja parantaa sen hiilipinnoitetta. Valurautapannuja huomattavasti kevyemmät teflonpinnoitetut alumiiniset tai teräksiset paistinpannut ovat syrjäyttäneet valurautapannun suosituimpana paistovälineenä. Teflonpannulla paistettaessa ei tarvitse käyttää välttämättä lainkaan rasvaa. Siihen ei voi myöskään polttaa hiilipintaa, vaan teflonpinnoite kuluu ajan mittaan pois. Muita materiaalivaihtoehtoja ovat esimerkiksi keraamisella massalla pinnoitettu tai emaloitu teräs sekä hiiliteräs. Hyvä paistinpannu on energiataloudellinen ja helposti puhdistettava. Lisäksi paistinpannun reuna ja kädensija vaikuttavat pannun laatuun. Reunan tulee olla sopivan korkuinen, yleensä 3–5 senttimetriä, ja sopivan viisto, jotta tuotteita pystyy kääntelemään helposti pannussa. Varren pitäisi mahdollistaa kunnollinen ote koko kädellä. Varren kiinnityskulma pannuun nähden on noin 20–25 astetta, jolloin rystyset eivät osu helposti lieden pintaan. Varren on hyvä olla kuumentumaton, kuten myös kannen kädensijan.Kiikka & Huovinen, s. 43. === Muoto ja paistinpannutyypit === Paistinpannut ovat usein pyöreitä, mutta kulmikkaita pannuja käytetään esimerkiksi kalan paistamiseen. Pannujen muoto riippuu hieman myös käyttötarkoituksesta. Muurinpohjapannut ovat isokokoisia ja reunattomia pannuja. Niitä käytetään avotulella, ja ne on valmistettu yleensä valuraudasta. Ohukais- ja kreppipannut ovat matalareunaisia. Niitä on myös kahdenlaisia: toisissa pannuissa voi paistaa yhden suuren ohukaisen ja toisissa monta pienempää. Blinipannut ovat puolestaan pieniä, halkaisijaltaan vain 8–12 senttimetriä. Valurautaisia parilapannuja puolestaan käytetään lihan tai kalan nopeaan kypsentämiseen. Niiden sisäpinta on uurteinen, jotta ruoka-aineet eivät tarttuisi pohjaan kiinni.Kiikka & Huovinen, s. 44. == Katso myös == * Wok-pannu == Lähteet == * === Viitteet === == Aiheesta muualla == * Picking The Right Pan For Every Recipe | Epicurious Video erityyppisten paistinpannujen ominaisuuksista ja käyttötarkoituksista. 23 min. Luokka:Keittiövälineet
Yvelines

Yvelines (ääntäminen IPA: ) on Ranskan departementti numero 78. Se sijaitsee Pariisin länsipuolella Île-de-Francen alueella, ja sen itä- ja pohjoisosat kuuluvat Pariisin esikaupunkialueeseen. Departementissa on 1 413 635 asukasta (2011) ja sen väestötiheys on 618,9 asukasta neliökilometrillä. Departementti on jaettu 262 kuntaan, ja sen pääkaupunki on Versailles. Yvelinesissä sijaitsevat Versailles’n ja Saint-Germain-en-Layen linnat ovat merkittäviä turistikohteita. Versailles’n linnassa vierailee vuosittain yli kuusi miljoonaa turistia. Bazoches-sur-Guyonnessa sijaitseva Maison Louis Carré on yksi merkittävimmistä Alvar Aallon suunnittelemista yksityiskodeista. Yvelinesissä sijaitsee myös Mantes-la-Jolien esikaupunki, joka on tunnettu hyvin maahanmuuttajavoittoisena ja jonka asukkaista 75 prosenttia on muslimeja. ==Katso myös== *Luettelo Yvelinesin kunnista == Lähteet == == Aiheesta muualla == *
David Cox (tilastotieteilijä)

David Roxbee Cox (15. heinäkuuta 1924 Birmingham – 18. tammikuuta 2022https://www.nuffield.ox.ac.uk/news-events/news/sir-david-cox-1924-2022/ ) oli englantilainen tilastotieteilijä. Hän opiskeli matematiikkaa St John's Collegessa Cambridgen yliopistossa ja väitteli Leedsin yliopistosta 1949. Yliopistouransa hän aloitti Cambridgen yliopiston tilastotieteen laboratoriossa 1950. Vuonna 1956 hän siirtyi ensin readeriksi ja sitten tilastotieteen professoriksi Birbeck Collegeen Lontooseen. Vuodesta 1966 vuoteen 1988 hän oli professori Imperial College Londonissa. Vuonna 1988 hän aloitti professorina Oxfordin yliopistossa Nuffield Collegessa, josta hän jäi eläkkeelle 1994. David Cox on kirjoittanut satoja tieteellisiä artikkeleita ja kirjoja. Vuodesta 1966 vuoteen 1991 hän oli Biometrikan toimittaja. Lisäksi hän on toiminut useiden tunnettujen tilastotieteilijöiden ohjaajana. Hän on Nuffield Collegen kunniajäsen. David Cox on tehnyt uraauurtavaa työtä useilla tilastotieteen aloilla sekä soveltavassa todennäköisyysteoriassa. Hänet tunnetaan todennäköisesti parhaiten verrannollisten hasardien mallista, jota käytetään elinaika-analyysissa. Cox-prosessi on nimetty hänen mukaansa. == Lähteet == Luokka:Brittiläiset tilastotieteilijät Luokka:Copley-mitalin saajat Luokka:Brittiläiset professorit Luokka:Oxfordin yliopiston professorit Luokka:Vuonna 1924 syntyneet Luokka:Vuonna 2022 kuolleet
Pirkko Lindberg

Pirkko Lindberg (s. 12. maaliskuuta 1942 Vesilahti) on suomenruotsalainen kirjailija. Koulutukseltaan Lindberg on humanististen tieteiden kandidaatti. Hän on työskennellyt radiotoimittajana, kasviskokkina, lumpunkerääjänä ja kirjastoapulaisena. Lindberg asuu Helsingissä. Lindberg ryhtyi kirjailijaksi 1980-luvun lopussa. Hänen esikoisromaaninsa Byte (1989) sai J. H. Erkon palkinnon. Candida-romaani oli Finlandia-palkintoehdokkaana vuonna 1997. Lindberg kirjoittaa paljon ekologista aiheista. == Teokset == * Byte (Schildts 1989, suom. Saalis, Otava 1990) * Tramp (Schildts 1993, suom. Maailmanmatka, Schildts 1994) * Candida (Schildts 1996, suom. Candida, Like Kustannus 1998) * Berenikes hår (Schildts 2000, suom. Bereniken hiukset, Kääntöpiiri 2001) * SOS Tuvalu (Schildts 2004, suom. SOS Tuvalu, Schildts 2005) * Hotell Hemlängtan (Schildts 2010, suom. Hotelli Kaipaus, Schildts 2010) * Fukushima för evigt (PQR 2015, suom. Fukushima ikuisesti, Savukeidas 2016) ==Lähteet== ==Aiheesta muualla== * Lindbergin kotisivut Luokka:Suomenruotsalaiset kirjailijat Luokka:Vuonna 1942 syntyneet Luokka:Elävät henkilöt
Schwarzschildin säde

Schwarzschildin säde on jokaiseen massaan liittyvä säde. Jos kyseinen massa puristuisi Schwarzschildin sädettä pienempään tilaan, niin massa romahtaisi mustaksi aukoksi. Schwarzschildin säteen keksi 1916 Karl Schwarzschild. Kappale, joka on pienempi kuin sen Schwarzschildin säde, on musta aukko. Schwarzschildin säteen pinta on tapahtumahorisontti. Kappaleen Schwarzschildin säteen arvo voidaan laskea kaavasta : r_s = \frac{2Gm}{c^2} missä *r_s on Schwarzschildin säde * G on gravitaatiovakio *m on kappaleen massa *c^2 on valonnopeuden neliö Säde voidaan laskea myös summittaisesti kertomalla kappaleen massa luvulla 1,48 m/kg, ja sen jälkeen tulo kerrotaan luvulla 10 potenssiin −27. Kappale Schwarzschildin säde Maa 9 mm Aurinko 3 km Linnunrata 0,2 valovuotta Havaittava maailmankaikkeus 10 000 000 000 valovuotta ==Lähteet== Luokka:Astrofysiikka Luokka:Mustat aukot Luokka:Seulonnan keskeiset artikkelit
Kn

Kn tarkoittaa seuraavia: * * Keila-Naiset, KN, suomalainen urheiluseura * Keskustanaiset, KN, Suomen Keskustan naisjärjestö * * * .
Ko

Ko voi tarkoittaa ainakin seuraavia: * * Kansas and Oklahoma Railroad, yhtiölyhenne KO, yhdysvaltalainen rautatieyhtiö * Karjalainen Osakunta, KO, Helsingin yliopiston osakunta * * K.O., Radiopuhelimet-yhtyeen albumi * * kuvaamataidonopettaja, KO, ammatti * kyseessä oleva, ko., viittaus käsiteltävään asiaan * käräjäoikeus, KO, tuomioistuin * tyrmäys, KO (englannin ilmauksesta knock out), isku, jonka jälkeen vastustaja ei kykene jatkamaan ottelua. ==Henkilöt== Ko tai Kō on seuraavien henkilöiden nimi: * Kō Arima (s. 1917), japanilainen jalkapalloilija * Kō Itakura (s. 1997), japanilainen jalkapalloilija * Ko Jin-young (s. 1995), eteläkorealainen golfpelaaja * Ko Lai Chak (s. 1976), hongkongilainen pöytätennispelaaja * Ko San (s. 1976), eteläkorealainen avaruustutkija * Kō Shibasaki (Yukie Yamamura, s. 1981), japanilainen näyttelijä ja laulaja * Kō Takamoro (1907–1995), japanilainen jalkapalloilija * Ko Un (s. 1933), eteläkorealainen runoilija * Ko Wen-je (s. 1959), taiwanilainen kirurgi ja poliitikko * Ko Yong-hui (1952–2004), pohjoiskorealainen tanssija ja muusikko, Kim Jong-unin äiti * Lydia Ko (s. 1997), uusiseelantilainen golfaaja * Seng-hyoun Ko (s. 1962), eteläkorealainen oopperalaulaja. ==Katso myös== Aihepiiriin liittyy myös seuraava: * Gebroeders Ko, alankomaalainen lauluduo.
Kp

Kp tarkoittaa seuraavia: * Kamratposten, KP, ruotsalainen lasten ja nuorten lehti * kansalaispuolue, KP, puolue * kansanpuolue, KP, puolue * Kansas Pacific Railway, lyhenne KP, entinen yhdysvaltalainen rautatieyhtiö * kantopiiri, kp., postinjakelureitti * kelpaa palvelukseen, kp, henkilöstä joka on henkisiltä ja fyysisiltä ominaisuuksiltaan sopiva suorittamaan asepalveluksen * kenttäposti, kp, sotilasjoukkojen käytössä oleva postitoimisto * kiehumispiste, kp, lämpötila, jossa liuoksen höyrynpaine on yhtä suuri kuin nestettä ympäröivän ympäristön paine * * Kokkolan Purjehtijat, KP, suomalainen urheiluseura * Kodin Pellervo, KP, suomalainen aikakauslehti * kokoontumispaikka, kp, sotilasjoukkojen sovittu tapaamispaikka * kommunistinen puolue, KP, puolue * konepistooli, kp, ampuma-ase * konepäällikkö, kp, merenkulkualan ammatti * Korkeasti Pyhitetty, KP, ortodoksien käyttämä nimitys * .kp, Pohjois-Korean Internet-maatunnus * Kungälvs-Posten, KP, ruotsalainen paikallislehti * Kuolinpesä * kuollut paino, kp, aluksen kantavuus * käyttöpaikan tunnus, KP, sähköyhtiöiden käyttöpaikan yksilöivä käyttöpaikkatunnus * .
Naantalin pikatie

Naantalin pikatie () on Turusta Naantaliin johtava pääosin kaksikaistainen, eritasoliittymillä varustettu liikenneväylä. Se kulkee yhtenäisenä Turun tavara-aseman luota Naantalin keskustan eritasoliittymään, mutta se on numeroitu kolmeksi eri tieksi eri kohdissaan. Turun keskustasta Jyrkkälään tie kulkee valtatienä 8, Jyrkkälästä Raisionlahdelle seututienä 185, ja Raisionlahdelta Naantaliin kantatienä 40. Naantalista tie jatkuu edelleen Rymättyläntienä eli seututienä 189. Tien virallinen nimi on Naantalin pikatie vain Turussa Köydenpunojankadun risteyksestä Pahaniemen liittymään asti. Siitä eteenpäin tie on Turun alueella nimeltään Naantalintie, Raision alueella Raisionlahdentie ja Naantalin alueella Armonlaaksontie ennen muuttumistaan Rymättyläntieksi. == Liikenne == Naantalin Luolalan liittymästä Turkuun päin kulkeva keskivuorokausiliikennemäärä oli vuonna 2007 noin 14 000 ajoneuvoa ja liikenne-ennuste vuodelle 2020 on noin 18 000 ajoneuvoa vuorokaudessa. Suurin osa Naantalin sataman liikenteestä kulkee tietä pitkin. Vuonna 2007 valmistunut Luolalan ja Vanton eritasoliittymä, rakennettiin liikenteen sujuvuuden, sataman liikennejärjestelyjen ja turvallisuuden parantamiseksi. Naantalintiellä oli vuosien 1998–2002 aikana noin 30 liikenneonnettomuutta. == Historia == Naantalin pikatien suunnittelu aloitettiin 1950-luvun alussa. Tietä perusteltiin Satakunnantien liikenneruuhkilla ja Naantalin uusilla teollisuuslaitoksilla, jotka tarvitsivat sujuvaa liikennettä Helsinkiin. Tie linjattiin kulkemaan Koulukadun alikulun kautta kaakelitehtaan ohi Pitkämäkeen. Tässä kohdassa tie haarautuisi kahtia: vasemmalle Naantaliin ja oikealle Raisioon. Tien Turun pään alkuosa saatiin valmiiksi vuonna 1962, ja oikealle menevästä linjauksesta tuli Turun ja Raision välinen moottoritie. Naantalin pikatien rakentamisesta kiisteltiin vuosikymmeniä. Se valmistui lopulta lähes 40 vuotta suunnitelmien luomisen jälkeen, vuonna 1989. Nykyään se on Naantalin ja Turun välisen henkilöautoliikenteen pääväylä. ==Lähteet== 185 Luokka:Turun liikenne Luokka:Raision liikenne Luokka:Naantalin liikenne
Monninkylä

Monninkylä (, aiemmin MånbyMonby Askola, Nyland, Finlandssvenska bebyggelsenamn, viitattu 6.10.2019) on taajama Askolassa Itä-Uudellamaalla kantatie 55:n varressa. Yhdessä Askolan kirkonkylän kanssa se on toinen kunnan päätaajamista. Monninkylässä oli vuoden 2018 lopussa 1 339 asukasta, jolloin se oli väkiluvullisesti hieman Askolan kirkonkylää suurempi taajama. Vuonna 1980 taajamassa oli 1 043 asukasta.Facta 2001, WSOY 1981, 11. osa, palsta 447 Monninkylän kasvuun on paljolti vaikuttanut taajaman sijainti kantatien läheisyydessä. Monninkylän halki kulkee myös seututie 151, joka länteen päin mentäessä ulottuu Askolan naapurikunnan Pornaisten päätaajamaan Kirveskoskelle asti. Yhdystie 1635 kulkee Monninkylästä kohti kirkonkylää. Monninkyla.jpg|Monninkylän osuuspankki. Askola instituutti.jpg|Askola- Instituutti (Askolan lukio) Monninkylässä. Monninkylä koostuu kuudesta alueesta: Vähäkylästä, Monsalasta, Leipurinkylästä, Pokenmäestä, Keskustasta ja Punahiekasta. Monninkylässä toimivat Monninkylän koulu (alakoulu), Askolan lukio, Itä-Uudenmaan koulutuskuntayhtymän ylläpitämä ammattiopisto (AMISTO). Taajamassa kunnan palveluita ovat koulujen lisäksi neuvola, hammaslääkäri ja kirjasto. Muita palveluita ovat muun muassa kebab-pizzeria, kauppa, matkahuolto, parturi-kampaamo, autokoulu ja osuuspankkiOP Askola yhdistää... op.fi 16.11.2017, viitattu 6.10.2019. Taajamassa sijaitsee myös Suomen ainoa maalaiskunnan ylläpitämä maauimala (25 metrin allas), joka on avoinna kesä- elokuussa. Taajamassa on myös huoltoasema, autokorjaamo, kaksi leipomoa sekä teollisuusalue-1 ja teollisuusalue-2 useine yrityksineen. ==Lähteet== ==Aiheesta muualla== Luokka:Askolan kylät Luokka:Askolan taajamat
Grand Rapids First Nation

Grand Rapids First Nation (GRFN, , vuolaat kosket) on Grand Rapidsin kylän läheisyydessä Manitoban provinssissa Kanadassa sijaitseva intiaanireservaatti. Se sijaitsee noin 400 kilometriä pohjoiseen Winnipegistä paikassa, jossa Saskatchewanjoki laskee Winnipegjärveen, Provincial Highway 6:n varrella. Reservaatin pinta-ala on 1 852,3 hehtaaria. Reservaatin päällikkönä toimii Ovide Mercredi, joka on aiemmin toiminut myös Assembly of First Nationsin päällikkönä. ==Historia== Grand Rapids First Nation on creenkielinen yhteisö Manitoban provinssin pohjoisosassa. Suuri osa reservaatin asukkaista on Kanadan kilven aluetta tuhansia vuosia asuttaneiden cree-intiaanien jälkeläisiä. Grand Rapids First Nationin jäsenet allekirjoittivat Treaty 5 -sopimuksen Kanadan hallituksen kanssa syyskuussa 1875. ==Reservaatti== Reservaatin väkiluku on 591, ja se on keskikokoinen reservaatti verrattuna useisiin Kanadan intiaanireservaatteihin. Väestö muodostuu cree-intiaaneista, métis-intiaaneista ja muista Amerikan alkuperäisheimojen edustajista. Yleisimmät kielet ovat cree ja englanti. ==Lähteet== *Peter Kulchyski and Ramona Neckoway, The town that lost its name: the impact of hydroelectric development on Grand Rapids, Manitoba (Winnipeg: Canadian Centre for Policy Alternatives, August 2006) 20 pages. ISBN -0-88627-504-0 Luokka:Manitoban First Nations -intiaanireservaatit
Norway House Cree Nation

Norway House Cree Nation on Norway Housen kylän läheisyydessä Manitoban provinssissa Kanadassa sijaitseva noin 4 460 asukkaan First Nations -intiaanireservaatti. Reservaatin asukkaat ovat pääasiassa Kanadan kilven aluetta vuosituhansia asuttaneiden cree-intiaanien jälkeläisiä. Norway House Cree Nation järjestää vuosittain Treaty & York Boat Days -perinnejuhlan, jonka yhtenä osana on perinteisillä York Boat -soutuveneillä käytävä kilpailu. == Lähteet == == Aiheesta muualla == * Norway House Cree Nation Luokka:Manitoban First Nations -intiaanireservaatit
York Boat

York Boat on venetyyppi, jota on käytetty pohjoisen Kanadan vesireiteillä 1700-luvun puolivälistä tavaroiden, ihmisten ja elintarvikkeiden kuljetukseen. Pääasiassa veneillä kuljettiin suurilla joilla ja järvillä, kuten Nelson- ja Saskatchewanjoilla sekä Winnipegjärvellä. Kun höyryveneet syrjäyttivät York Boatin Winnipegjärven liikenteestä, palveli matalakulkuinen soutuvene vielä Nelsonjoella Norway Housen ja York Factoryn välisessä tavaraliikenteessä. Nykyisin perinneveneitä käytetään myös First Nations -intiaanireservaattien välisissä kilpailuissa. Perinteinen York Boat on noin 14 metriä pitkä ja pystyi kantamaan lastia yli kolme tonnia. Veneet rakennettiin nopeasti perinteisin keinoin, ja jokimatkojen vaarojen vuoksi niiden keskimääräinen käyttöikä oli noin kolme vuotta. Airot olivat viisimetrisiä ja painoivat 11 kiloa. York Boat -veneitä käyttivät paitsi alueen alkuperäisasukkaat, myös tutkimusmatkailijat sekä Hudson's Bay Companyn että North West Companyn turkiskauppiaat. Norway House Cree Nation järjestää vuosittain Treaty & York Boat Days -perinnejuhlan, johon kuuluu myös soutukilpailu Nelsonjoella. Kilpailuun osallistuu useita alueen intiaanireservaattien joukkueita. == Lähteet == ==Aiheesta muualla== * Norway House Cree Nation: Treaty & York Boat Days Luokka:Kanadan historia Luokka:Veneet
Afrikanvillikissa

Afrikanvillikissa eli nubiankissa (Felis lybica) on Afrikassa ja Aasiassa elävä kissaeläinlaji. Sen kesyttivät aikoinaan muinaiset egyptiläiset ainakin noin 4 000 vuotta sitten, ja sitä pidetään yleisesti kesykissan (Felis catus) esi-isänä.Kingdon, Jonathan (1988). East African Mammals: Carnivores. University of Chicago Press. ISBN 0-226-43721-3. == Ulkonäkö == Afrikanvillikissa on yleisväriltään vaaleanruskea ja siinä on tummia juovia. Turkki on lyhyempi kuin eurooppalaisen metsäkissan. Afrikanvillikissa on myös huomattavasti pienempi: pituus ilman häntää on 45–75 senttimetriä, häntä 20–38 senttimetriä, ja se painaa 3–6,5 kilogrammaa. == Levinneisyys ja elinympäristö == Afrikanvillikissaa tavataan laajalla alueella Afrikassa ja Aasiassa. Afrikassa lajia ei esiinny tiheissä tropiikin sademetsissä. Saharassa sitä tavataan lähinnä vain vuoristoisilla alueilla, kuten Ahaggarissa ja Tassili n’Ajjerissa. Aasiassa levinneisyysalue ulottuu mantereen lounaisosista Keski- Aasiaan, Intiaan, Kiinaan ja Mongoliaan. Afrikanvillikissa elää monenlaisissa ympäristöissä aavikoilta ja ruohomailta selametsiin. Se välttelee lähinnä sademetsiä ja hiekka-aavikoita. Vuoristoissa lajia on tavattu jopa kolmessa kilometrissä. == Käyttäytyminen == Afrikanvillikissa syö pääasiallisesti jäniseläimiä ja jyrsijöitä. Jos tilanne vaatii, se syö myös lintuja, matelijoita, sammakkoeläimiä ja hyönteisiä. Botswanan puoliaavikoilla tärkeä osa ruokavaliota ovat hämähäkit. Kissa lähestyy saalista hitaasti ja hyökkää päästyään noin metrin etäisyydelle. Afrikanvillikissa on aktiivinen lähinnä yöaikaan ja hämärässä. Päivällä se piileksii pensaikossa, joskin se on toisinaan aktiivinen myös hämärinä, pilvisinä päivinä. Urosten reviiri kattaa muutaman naaraan, jotka puolustavat aluetta tunkeilijoilta. Naaras synnyttää 2–6 pentua, mutta keskimäärin kolme. Tiineys kestää 56–69 päivää. Pennut syntyvät sokeina, ja ne ovat riippuvaisia emonsa huolenpidosta. Useimmiten pennut syntyvät sadekaudella, jolloin ravintoa löytyy riittävästi. Pennut ovat emonsa luona 5–6 kuukautta ja saavuttavat sukukypsyyden vuoden ikäisinä. == Alalajit == A revised taxonomy of the Felidae (2017) jakaa afrikanvillikissan seuraaviin alalajeihin: * Felis lybica caffra – Eteläinen Afrikka * Felis lybica lybica – Itä-, Länsi- ja Pohjois-Afrikka, Arabian niemimaa, Lähi-itä, Korsika, Sardinia ja Kreeta * Aavikkokissa (Felis lybica ornata) – Kaakkois- ja Keski-Aasia, Afganistan, Pakistan, Intia, Mongolia ja Kiina == Lähteet == == Aiheesta muualla == * IUCN/SSC Cat Specialist Group – African wild cat * Digimorph, University of Texas at Austin – Felis silvestris lybica, African Wildcat * Wild animals of Africa – African Wild Cat Luokka:Kissat
Olkiluodon satama

Olkiluodon satama on yksityinen Eurajoen kunnassa toimiva satama. Se pysyy sulana Olkiluodon ydinvoimalaitosten lauhdevesien ansiosta. Satama sijaitsee Olkiluodon saaren pohjoisosassa Eurajoensalmen rannalla, noin 20 kilometriä Raumalta pohjoiseen. Olkiluodon satamaan johtaa 7,5 kilometrin pituinen väylä, jonka syvyys on kuusi metriä. ==Aiheesta muualla== *Olkiluodon sataman kotisivut Satama Luokka:Eurajoen rakennukset ja rakennelmat Luokka:Suomen Itämeren satamat
Carl-Kristian Rundman

Carl-Kristian Rundman (s. 7. joulukuuta 1960 Helsingin maalais­kunta) on suomalainen näyttelijä. == Ura == Rundman on koulutukseltaan teatteri­taiteen maisteri. Hän on näytellyt television ja elo­kuvien lisäksi myös teattereissa, muun muassa Helsingin Kaupunginteatterissa ja Lilla Teaternissa. Rundman palkittiin vuonna 2010 Veikko Aaltosen ohjaamasta Helppo elämä -sarjasta parhaan mies­näyttelijän Venlalla. Samasta roolista Rundman voitti myös parhaan mies­pää­osan palkinnon Soulin kansain­välisillä draama­festivaaleilla. == Yksityiselämä == Rundmanin avio­puoliso on näyttelijä Niina Nurminen ja heillä on kaksi lasta. Äidin­kielenään Rundman puhuu suomea ja ruotsia. Rundman loukkaantui vakavasti autokolarissa Helsingissä marraskuussa 2023 saaden selkäydinvaurion aiheuttaneen kaularankavamman sekä useita luunmurtumia. Hänen vatsalihaksensa olivat repeytyneet ja sisäelimiä hajonnut. Hänet leikattiin ja hän oli viisi päivää vaivutettuna koomaan. Rundman kuitenkin kuntoutui hyvin onnettomuudesta. == Filmografia == ;Ääninäyttelijänä == Lähteet == == Aiheesta muualla == * Luokka:Suomalaiset näyttelijät Luokka:Vuonna 1960 syntyneet Luokka:Elävät henkilöt
Kivijärven rautatieasema

Kivijärven rautatieasema () on Venäjän ja Suomen välisen rajavyöhykkeen tuntumassa sijaitseva Venäjän rataverkon rautatieasema. Se toimii Suomen ja Venäjän välisen rautatieliikenteen rajanylityspaikkana yhdessä Suomen rataverkolla sijaitsevan Vartiuksen rautatieaseman kanssa. Vartiuksen ja Kivijärven liikennepaikkojen välinen etäisyys on kuusi kilometriä. Kivijärven rautatieasema on Lietmajärvi–Kostamus-rautatien läntisin Venäjän puolella sijaitseva liikennepaikka. Luokka:Venäjän rautatieliikennepaikat
Kedonperä

Kedonperä on kylä Limingassa valtateiden 4 (E75) ja 8 (E8) varrella Temmesjoen ja Tyrnävänjoen yhtymäkohdan eteläpuolella. Kylä sijaitsee avarassa pelto- ja niittymaisemassa Limingan lakeudella noin 24 kilometriä etelään Oulusta, ja noin kolme kilometriä Limingan kirkonkylästä itään. Kylä rajoittuu idässä Tyrnävän kuntaan, ja siellä sijaitsevaan Partaan kylään, etelässä Ala- Temmekseen, lännessä Limingan kirkonkylään ja pohjoisessa Tupokseen. Kedonperän Haaransillalla sijaitsee kiertoliittymä, jossa risteävät valtatiet 4 (E75) ja 8 (E8) sekä seututie 847. Haaransillalta alkaa pohjoiseen johtava moottoritieosuus. Kiertoliittymään rakennettiin vuonna 2003 Ikkuna tulevaisuuteen -niminen hirrestä tehty taideteos. Haaransillan nimi tulee historiallisesta liminkalaisesta Haaran talosta, joka sijaitsi Temmes-, Tyrnävä- ja Ängesleväjokien risteyskohdassa. Kedonperän toimi aikaisemmin peruskoulu (ja sitä ennen kansakoulu), joka purettiin vuonna 2002. Kedonperällä toimii kyläyhdistys, joka on perustettu vuonna 2009. ==Lähteet== ==Aiheesta muualla== * Kedonperän kylän kotisivut Luokka:Limingan kylät
Dao

Dao on kiinalainen yksiteräinen miekka, jota käytetään viiltoiskuihin. Kiinassa dao tunnetaan yhtenä neljästä perusaseista keihään, sauvan ja jianin lisäksi. Nimi tarkoittaa veistä tai miekkaa. Daoa saatetaan kutsua englanniksi myös lyömämiekaksi (broadsword) koska jotkut sen muunnelmista ovat leveäteräisiä. Dao sanaa käytetään itse asiassa nimenä mille tahansa yksiteräiselle, leveälle, viiltävälle tai leikkaavalle välineelle, kuten ”dan dao” ja ”kunlun dao”. Luokka:Miekat
Arvo Lehtovaara

Arvo Johannes Lehtovaara (vuoteen 1907 Lindberg; 29. joulukuuta 1905 Kaarina – 13. kesäkuuta 1985 Helsinki) oli suomalainen psykologi, psykologian professori Jyväskylän kasvatustieteellisessä korkeakoulussa 1939–1952 ja Helsingin yliopistossa vuosina 1952–1970. Jyväskylässä hän oli Suomen ensimmäinen virkaan nimetty sielutieteen professori (Niilo Mäki hoiti Jyväskylän virkaa 1936–1939). Jyväskylässä Lehtovaara laati Suomen ensimmäiset yhtenäiset psykologian opintovaatimukset vuonna 1944.http://www.jyu.fi/ytk/laitokset/psykologia/historiaa Lehtovaara siirtyi Helsinkiin ylimääräiseksi psykologian professoriksi vuonna 1952, mutta hänen professuurinsa perustettiin virallisesti vasta 1966, jolloin Lehtovaaran opetusalana oli soveltava psykologia ja Kai von Fieandtin opetusalaksi määriteltiin yleinen psykologia.http://www.helsinki.fi/psykologia/esittely/historia.htm Lehtovaara kirjoitti työnsä ohella oppikirjoja, joista tunnetuin on Sielutiede, myöhempinä painoksina Psykologia. Lehtovaara oli suomalaisen lapsipsykologian uranuurtaja, joka tutki muun muassa kasvatus- ja perinnöllisyyspsykologiaa. Postuumisti julkaistiin teos Ihmisen arvoitus, joka on Lehtovaaran ajatusten ja elämäntyön yhteenveto. ==Lähteet== ==Aiheesta muualla== * Luokka:Suomalaiset psykologit Luokka:Jyväskylän yliopiston professorit Luokka:Helsingin yliopiston professorit Luokka:Vuonna 1905 syntyneet Luokka:Vuonna 1985 kuolleet Luokka:Suomalaiset professorit
Riiviöt

Riiviöt (Gremlins) on vuonna 1984 ensi-iltansa saanut yhdysvaltalainen kauhu- ja komediaelokuva, jonka on ohjannut Joe Dante. Elokuvan vastaavana tuottajana toimi Steven Spielberg. Dante on ohjannut elokuvalle myös jatko-osan Gremlins 2 – uusi pesue, joka sai ensi-iltansa vuonna 1990. == Juoni == Keksijä Randall Peltzer tapaa New Yorkin Chinatownissa kauppaa pitävää Mr. Wingiä. Randall haluaa ostaa mogwain, mutta Wing ei anna mogwaita tälle. Wingin sukulaispoika myy mogwain Randalille, mutta pyytää tätä noudattamaan kolmea tärkeää sääntöä. Mogwai on herkkä valolle, sitä ei tulisi kastella, eikä ruokkia puolenyön jälkeen. Randall antaa lahjansa pojalleen Billylle. Billy kaataa vesilasin vahingossa Gizmon päälle. Gizmon selästä lentää viisi karvapalloa, jotka muuttuvat pian mogwaiksi. Eräänä aamuna Gizmon jälkeläiset ovat koteloituneet vihreiksi palloiksi. Koteloituneet mogwait alkavat kuoriutua. Lynn joutuu riiviöiden armoille ja hän onnistuu tappamaan kolme riiviötä. Yksi riiviö onnistuu yllättämään Lynnin, kunnes Billy saapuu paikalle. Kuitenkin Raita pääsee pakoon ja onnistuu hyppäämään uima-altaaseen, minkä seurauksena riiviöiden määrä moninkertaistuu. Riiviöt alkavat terrorisoida kaduilla. Billyn ystävä Kate joutuu riiviöiden armoille baarissa. Billy saapuu pelastamaan Katea ja he pääsevät turvaan riiviöiltä. Billy ja Kate löytävät riiviöt elokuvateatterista. Billy ja Kate räjäyttävät elokuvateatterin, tappaen koko riiviölauman, paitsi Raidan. Raita on vähällä kasvattaa uuden lauman, kunnes kirkas auringonvalo heijastuu suoraan Raitaan, tappaen tämän. Myöhemmin Mr. Wing saapuu Peltzerien talolle ja hakee Gizmon takaisin. Ennen lähtöään Gizmo sanoo hyvästit Billylle ja Wing vakuttaa, että ehkä Billy on vielä joskus valmis ottamaan Gizmon hoidettavakseen. == Rooleissa == == Arvioita == Video-oppaassa vuodelta 1994 Kari Salminen näkee elokuvassa monia hauskoja yksityiskohtia, mutta vain vähän kokonaisnäkemystä. Hän antaa sille kolme tähteä viidestä, mikä vastaa sanallista arviota ”hyvä”. == Suunnitelmat myöhemmistä jatko-osista == Elokuvasarjan toinen osa, Gremlins 2 – uusi pesue, ilmestyi vuonna 1990. Kolmannesta Riiviöt-elokuvasta on puhuttu jo vuosien ajan. Näyttelijä Zach Galligan kertoi elokuvan olevan Jurassic World -elokuvan tyylinen ”uusi alku”. Kyseessä ei ole uusintaversio eikä jatko-osa mutta aikaisempien elokuvien tapahtumat huomioidaan. Elokuussa 2017 Chris Columbus kertoi saaneensa Gremlins 3 -nimisen elokuvan käsikirjoituksen valmiiksi. Kesällä 2019 kerrottiin Gremlins: Secrets of the Mogwai -televisiosarjasta, ja lokakuussa 2020 julkaistiin sarjasta konseptikuviaGremlins: Secrets of the Mogwai nähdään jo ensi vuonna, Episodi, 17.1.2020Muistatko Gremlins-leffan? Riiviöiden uudesta seikkailusta julkaistiin kuva, Episodi, 30.10.2020. == Katso myös == *Gremlin == Lähteet == Luokka:Vuoden 1984 yhdysvaltalaiset elokuvat Luokka:Jouluelokuvat Luokka:Joe Danten ohjaamat elokuvat Luokka:Steven Spielbergin tuottamat elokuvat Luokka:Yhdysvaltalaiset kauhukomediat Luokka:Yhdysvaltalaiset tieteiselokuvat Luokka:Elokuvat hirviöistä Luokka:Warner Brosin elokuvat
Erkki J. Pentti

Erkki Juhani Pentti (27. marraskuuta 1948 – 26. joulukuuta 2006) toimi Lemminkäisen hallituksen jäsenenä vuodesta 1975. Kuollessaan hän omisti Lemminkäisen osakekannasta 21,6 prosenttia. Hänet tunnettiin myös Nilsiän Tahkovuoren kehittäjänä. == Lähteet == * === Viitteet === Luokka:Suomalaiset elinkeinoelämän vaikuttajat Luokka:Vuonna 1948 syntyneet Luokka:Vuonna 2006 kuolleet
Eric-Olof Söderström

Eric-Olof Mikael Söderström (s. 18. tammikuuta 1957 Turku) on suomalainen kirkkomuusikko, kapellimestari ja kuoronjohtaja. Söderström aloitti musiikkiopintonsa 1973 Sibelius-Akatemian kirkkomusiikkiosastolla, jossa hän opiskeli muun muassa pianon- ja urkujensoittoa sekä laulua. Vuonna 1976 suorittamansa kanttori–urkurin tutkinnon jälkeen hän siirtyi opiskelemaan yleiselle osastolle solististen aineiden lisäksi musiikinteoriaa ja kuoronjohtoa opettajinaan Harald Andersén, Matti Hyökki, Eric Ericson ja Péter Erdelyi. Söderström suoritti kuoronjohdon diplomitutkinnon vuonna 1985 ja jatkoi sen jälkeen orkesterinjohtoa Jorma Panulan kapellimestariluokalla diplomitutkintoon 1988. Orkesterinjohtoa hän on lisäksi opiskellut Jussi Jalaksen, Robert Reynoldsin ja Arvid Jansonsin mestarikursseilla sekä Wienissä vuosina 1988–1989. Eric-Olof Söderström on johtanut muun muassa perustamaansa Kirkkonummen lapsi- ja nuorisokuoroa, Akateemista Naiskuoro Lyrania, Akademen- mieskuoroa sekä useita seka- ja kamarikuoroja, kuten muun muassa Svenska Oratorieföreningen, Koiton Laulu ja Tapiolan Kamarikuoro. Söderströmin perustama Suomalainen kamarikuoro voitti 1985 EBU:n Let the Peoples Sing -kamarikuorokilpailun. Söderström toimi Savonlinnan Oopperajuhlien kuoromestarina ja kapellimestariassistenttina 1987–1991 sekä Radion kamarikuoron taiteellisena johtajana 1990–1995. Vuodesta 2005 vuoteen 2010 hän toimi kamarikuoro Kampin Laulun taiteellisena johtajana. Vuodesta 1996 vuoteen 2006 Söderström oli Suomen Kansallisoopperan kuoromestari ja kapellimestariassistentti. Hän on esiintynyt kuoronjohtajana myös Englannissa, Italiassa, Unkarissa ja Latviassa sekä opettanut kuoronjohtoa Sibelius- Akatemiassa ja mestarikursseilla. Johdettuaan Kirkkonummen Kamariorkesteria (1985–1990) ja Mikkelin kaupunginorkesteria (1991–1995) hän on vieraillut johtamassa monia suomalaisia orkestereita kuten Radion sinfoniaorkesteria, Tapiola Sinfoniettaa, kamariorkesteri Avantia sekä Lahden, Oulun, Kuopion, Lappeenrannan, Kouvolan, Kotkan ja Hämeenlinnan kaupunginorkesteria. Vierailuja kapellimestarina hän on tehnyt muun muassa Ruotsiin, Norjaan, Viroon ja Venäjälle. == Lähteet == * * * Kampin Laulun CV == Aiheesta muualla == * Kampin Laulun kotisivut * Luokka:Suomalaiset kapellimestarit Luokka:Suomalaiset kuoronjohtajat Luokka:Vuonna 1957 syntyneet Luokka:Elävät henkilöt
Etelä-Afrikan Grand Prix 1967

Etelä-Afrikan Grand Prix 1967 oli Formula 1 -sarjan osakilpailu, joka ajettiin 2. tammikuuta 1967 Kyalamin radalla. F1-autot kilpailivat ensimmäistä kertaa Kyalamin radalla. Kilpailu oli kauden ensimmäinen, ja sen voitti meksikolainen Pedro Rodríguez, jolle voitto oli uran ensimmäinen. == Tulokset == 1967 South African Grand Prix Sija Nro Kuljettaja Talli Kierrokset Aika/keskeytys Lähtöruutu Pisteet 1 4 Pedro Rodríguez Cooper-Maserati 80 2:05:46.1 4 9 2 17 John Love Cooper-Climax 80 26.4 5 6 3 11 John Surtees Honda 79 + 1 krs. 6 4 4 2 Denny Hulme Brabham-Repco 78 + 2 krs. 2 3 5 14 Bob Anderson Brabham-Climax 78 + 2 krs. 10 2 6 1 Jack Brabham Brabham-Repco 76 + 4 krs. 1 1 NC 19 Dave Charlton Brabham-Climax 63 Ei sijoitusta 8 NC 20 Luki Botha Brabham-Climax 60 Ei sijoitusta 17 Kesk. 18 Sam Tingle LDS-Climax 56 Onnettomuus 14 Kesk. 16 Piers Courage Lotus-BRM 51 Polttoaineen syöttö 18 Kesk. 9 Dan Gurney Eagle-Climax 44 Ripustukset 11 Kesk. 12 Jo Siffert Cooper-Maserati 41 Moottori 16 Kesk. 3 Jochen Rindt Cooper-Maserati 38 Moottori 7 Kesk. 6 Mike Spence BRM 31 Öljyvuoto 13 Kesk. 15 Jo Bonnier Cooper-Maserati 30 Moottori 12 Kesk. 7 Jim Clark Lotus-BRM 22 Moottori 3 Kesk. 8 Graham Hill Lotus-BRM 6 Onnettomuus 15 Kesk. 5 Jackie Stewart BRM 2 Moottori 9 == Muuta == *Nopein kierros: Denny Hulme 1'29.900 ==Lähteet== Luokka:Etelä- Afrikan Grand Prix Luokka:Formula 1 -kausi 1967
Monacon Grand Prix 1967

Monacon Grand Prix 1967 oli Formula 1 -sarjan osakilpailu, joka ajettiin 7. toukokuuta 1967 Monacon katuradalla. Kilpailun voitti Denny Hulme. Lorenzo Bandini kuoli tunnelin jälkeisessä shikaanissa sattuneen onnettomuuden takia kolme päivää myöhemmin. Hänen autonsa syttyi onnettomuudessa tuleen. Maaliin ajoi vain kuusi autoa. == Tulokset == Sija Nro Kuljettaja Talli Kierrokset Aika/keskeytys Lähtöruutu Pisteet 1 9 Denny Hulme Brabham-Repco 100 2:34:34.3 4 9 2 14 Graham Hill Lotus-BRM 99 + 1 krs. 8 6 3 20 Chris Amon Ferrari 98 + 2 krs. 14 4 4 16 Bruce McLaren McLaren-BRM 98 + 3 krs. 10 3 5 11 Pedro Rodríguez Cooper-Maserati 96 + 4 krs. 16 2 6 5 Mike Spence BRM 96 + 4 krs. 12 1 Kesk. 18 Lorenzo Bandini Ferrari 81 Kohtalokas onnettomuus* 2 Kesk. 6 Piers Courage BRM 64 Ulosajo 13 Kesk. 12 Jim Clark Lotus-Climax 42 Ripustukset 5 Kesk. 7 John Surtees Honda 32 Moottori 3 Kesk. 17 Jo Siffert Cooper-Maserati 31 Öljynpaine 9 Kesk. 4 Jackie Stewart BRM 14 Tasauspyörästö 6 Kesk. 10 Jochen Rindt Cooper-Maserati 14 Vaihdelaatikko 15 Kesk. 23 Dan Gurney Eagle- Weslake 4 Polttoainepumppu 7 Kesk. 2 Johnny Servoz-Gavin Matra-Ford 4 Sytytys 11 Kesk. 8 Jack Brabham Brabham-Repco 0 Moottori 1 DNQ 15 Bob Anderson Brabham-Climax DNQ 1 Jean-Pierre Beltoise Matra-Ford DNQ 22 Richie Ginther Eagle-Climax * Bandini kuoli kolme päivää myöhemmin == Muuta == *Nopein kierros: Jim Clark 1.29,5 *Denny Hulmen ensimmäinen osakilpailuvoitto. ==Lähteet== Luokka:Formula 1 -kausi 1967 Luokka:Monacon Grand Prix
Hollannin Grand Prix 1967

Hollannin Grand Prix 1967 oli Formula 1 -sarjan osakilpailu, joka ajettiin 4. kesäkuuta, 1967 Zandvoortin radalla. Kilpailun voitti Jim Clark, jolle voitto oli kauden ensimmäinen. Clarkin autona oli Lotus 49, josta tuli merkittävä Formula 1 -autojen historiassa. == Tulokset == 1967 Dutch Grand Prix Sija Nro Kuljettaja Talli Kierrokset Aika/keskeytys Lähtöruutu Pisteet 1 5 Jim Clark Lotus-Ford 90 2:14:45.1 8 9 2 1 Jack Brabham Brabham-Repco 90 32.3 3 6 3 2 Denny Hulme Brabham-Repco 90 25.7 7 4 4 3 Chris Amon Ferrari 90 27.3 9 3 5 4 Mike Parkes Ferrari 89 + 1 krs. 10 2 6 22 Ludovico Scarfiotti Ferrari 89 + 1 krs. 15 1 7 18 Chris Irwin Lotus-BRM 88 + 2 krs. 13 8 10 Mike Spence BRM 87 + 3 krs. 12 9 21 Bob Anderson Brabham-Climax 86 + 4 krs. 17 10 20 Jo Siffert Cooper-Maserati 83 + 7 krs. 16 Kesk. 7 John Surtees Honda 73 Kaasu 6 Kesk. 9 Jackie Stewart BRM 51 Jarrut 11 Kesk. 12 Jochen Rindt Cooper- Maserati 41 Ripustukset 4 Kesk. 14 Pedro Rodríguez Cooper-Maserati 39 Vaihdelaatikko 5 Kesk. 6 Graham Hill Lotus-Ford 11 Moottori 1 Kesk. 15 Dan Gurney Eagle-Weslake 8 Sytytys 2 Kesk. 17 Bruce McLaren McLaren-BRM 1 Onnettomuus 14 == Muuta == *Nopein kierros: Jim Clark 1'28.080 ==Lähteet== Luokka:Formula 1 -kausi 1967 Luokka:Hollannin Grand Prix
Belgian Grand Prix 1967

Belgian Grand Prix 1967 oli Formula 1 -sarjan osakilpailu, joka ajettiin 18. kesäkuuta 1967 Spa-Francorchamps'n radalla. Kilpailun voitti Dan Gurney, jolle voitto oli kauden ensimmäinen, mutta uran viimeinen. Kyseessä oli ensimmäinen ja ainoa Eagle-tallin voitto sekä lisäksi ensimmäinen kahdesta palkintosijasta. == Tulokset == 1967 Belgian Grand Prix Sija Nro Kuljettaja Talli Kierrokset Aika/keskeytys Lähtöruutu Pisteet 1 36 Dan Gurney Eagle- Weslake 28 1:40:49.4 2 9 2 14 Jackie Stewart BRM 28 + 1:03.0 6 6 3 1 Chris Amon Ferrari 28 + 1:40.0 5 4 4 29 Jochen Rindt Cooper-Maserati 28 + 2:13.9 4 3 5 12 Mike Spence BRM 27 + 1 krs. 11 2 6 21 Jim Clark Lotus-Ford 27 + 1 krs. 1 1 7 34 Jo Siffert Cooper-Maserati 27 + 1 krs. 16 8 19 Bob Anderson Brabham- Climax 26 + 2 krs. 17 9 14 Pedro Rodríguez Cooper-Maserati 25 Moottori 13 10 32 Guy Ligier Cooper-Maserati 25 + 3 krs. 18 NC 2 Ludovico Scarfiotti Ferrari 24 Ei sijoitusta 9 Kesk. 25 Jack Brabham Brabham-Repco 15 Moottori 7 Kesk. 26 Denny Hulme Brabham-Repco 14 Moottori 14 Kesk. 39 Jo Bonnier Cooper-Maserati 10 Moottori 12 Kesk. 22 Graham Hill Lotus-Ford 3 Kytkin 3 Kesk. 7 John Surtees Honda 1 Moottori 10 Kesk. 17 Chris Irwin BRM 1 Moottori 15 Kesk. 3 Mike Parkes Ferrari 0 Onnettomuus 8 == Muuta == *Nopein kierros: Dan Gurney 3'31.900 ==Lähteet== Luokka:Formula 1 -kausi 1967 Luokka:Belgian Grand Prix
Britannian Grand Prix 1967

Britannian Grand Prix 1967 oli Formula 1 -sarjan osakilpailu, joka ajettiin 15. heinäkuuta 1967 Silverstonen radalla. Kilpailun voitti Jim Clark, jolle voitto oli kauden toinen. == Tulokset == 1967 British Grand Prix Sija Nro Kuljettaja Talli Kierrokset Aika/keskeytys Lähtöruutu Pisteet 1 5 Jim Clark Lotus-Ford 80 1:59:26.4 1 9 2 2 Denny Hulme Brabham-Repco 80 12.8 4 6 3 8 Chris Amon Ferrari 80 16.6 6 4 4 1 Jack Brabham Brabham-Repco 80 21.8 3 3 5 12 Pedro Rodríguez Cooper-Maserati 79 + 1 krs. 9 2 6 7 John Surtees Honda 78 + 2 krs. 7 1 7 15 Chris Irwin BRM 77 + 3 krs. 13 8 20 David Hobbs BRM 77 + 3 krs. 14 9 14 Alan Rees Cooper-Maserati 76 + 4 krs. 15 10 18 Guy Ligier Brabham-Repco 76 + 4 krs. 21 Kesk. 19 Bob Anderson Brabham-Climax 67 Moottori 17 Kesk. 6 Graham Hill Lotus-Ford 64 Moottori 2 Kesk. 4 Mike Spence BRM 44 Sytytys 11 Kesk. 9 Dan Gurney Eagle-Weslake 34 Kytkin 5 Kesk. 22 Silvio Moser Cooper-ATS 29 Öljynpaine 20 Kesk. 11 Jochen Rindt Cooper-Maserati 26 Moottori 8 Kesk. 3 Jackie Stewart BRM 20 Voimansiirto 12 Kesk. 10 Bruce McLaren Eagle-Weslake 14 Moottori 10 Kesk. 17 Jo Siffert Cooper-Maserati 10 Moottori 18 Kesk. 23 Jo Bonnier Cooper-Maserati 0 Moottori 9 DNS 16 Piers Courage BRM 0 Ei startannut == Muuta == *Nopein kierros: Denny Hulme 1'27.000 ==Lähteet== Luokka:Formula 1 -kausi 1967 Luokka:Britannian Grand Prix